Коментари на седмицата. №2: Ново село - плюс 120, Тулча - сан шанжман
Публикуваме отново най-четените коментари и анализи през седмицата. Този е втори - над 65 000 са го чели.Янки с танкове не са добре дошли в БългарияЕто го новия проблясък на щабните плъхове в Монс: в българското Ново село се дислоцират 120 американски войници за участие в маневрите “Атлантическа решимост”. Те се разгръщат и в Румъния, Полша, прибалтийските републики и в акваторията на Черно море. Явно целта на НАТО е да подрънка оръжие под носа на Русия, без обаче да якара да кихнеКато премиер Бойко Борисов виждал в тази дрънканица заплаха за България и се е опъвал на НАТО до последно. Поне така казва сега. Но май не е било чак до последно. Графикът и районите на “Атлантическа решимост” са утвърдени в НАТО още по времето на Обама. И ако неговите санкции срещу Русия заради анексията на Крим са най-силният му икономически удар, изсипването на войски край границите й е най-сериозната му военна реакция.Борисов съжалява за милитаризацията на Черно море, където вместо платноходки и газови тръби има крайцери и подводници. Но в глобален план това е бял кахър. В Полша и Прибалтика се е струпала толкова войска, че е замирисало на трета световна война. В ударната група на НАТО влизат 6000 бронирани машини, от които танковете са 3600. Военните самолети са 1500, от които изтребителите са 1000. Бойните кораби са 110 и на някои има ракети “Круз”. За сравнение - през 1941 г. Хитлер струпва по границата със СССР войски и 3266 танка. Сега НАТО надмина Вермахта. При това рязко е съкратил дистанцията до руската столица.НАТО е само на120 км от СанктПетербург и на570 км от МоскваТова завеща носителят на Нобелова награда за мир Барак Обама.Като лоялен член на пакта България е длъжна да участва в атлантически маневри, дислокации и бойни операции. Тук въпросът не е ученията край Ново село да бъдат отлагани, отказвани, проваляни или отменяни. Предвид числеността на участниците в тях те са безобидна игра на фунийки в сравнение с маневрите в Западния военен окръг на Русия. Въпросът е защо в Ново село, т.е. под носа й, а не като румънците - далече в стратегическия им тил в Чинку, за да не я изнервят. Въпросът е и войници от кои националности са добре дошли на маневри в България, кои - не чак толкова, и кои - никак. Тук координаторите и стратезите в НАТОя каратурбулешката,без да се съобразяват с исторически наслоения и с настроенията сред местното население. Типично за Америка, за нейната арогантност, за отказа да вниква в детайлите и да доизкусурява политиката си според тях.Американските войници не са добре дошли у нас, но не заради силните чувства у българите на любов и признателност към Русия. Всеки що-годе интелигентен човек е наясно, че Америка и Русия никога няма да се сбият една с друга, освен зорлем или неволно. Но дори това да стане някой ден, България няма да е залог на сблъсъка им, а и едва ли ще е негово бойно поле. Излиза, че янките идват тук само за да се усмихват радушно и да махат приятелски към зяпачите, да боядисват благотворително селски лечебници и да правят чат-пат нощни зулуми.В Полша вече ги правят. На 25 януари край Жельона гура в Люблинското воеводство един камион на Пентагона не спази пътен знак, изпусна завой и се преобърна заради несъобразена скорост. На пътя се разсипаха десетки танкови снаряди. Този път пострадали нямаше, а боеприпасите бяха събрани от сапьори. Миналата година обаче след маневри в този район американски камион смачка полска кола и нейният шофьор загина на място, а спътникът му бе тежко ранен.Но тук въпросът не е за зулумите в резултат на американското незачитане, а за друг аспект на тази арогантност. Той се проявява в избор на Жельона гура като място за дислокация на 3500 войници. От 1965 до 1989 г. градът бе домакин на Фестивала на съветската песен и това бе голямо културно събитие. В него участваха звезди на съветската музика, а младите полски певци започваха оттам своята кариера. Щом дойде на власт, “Солидарност” закри фестивала, така че изтеглянето на Съветския съюз от Полша започна от песните му. През 2008 г. с помощта на двете министерства на културата градът възроди фестивала и телевизията го излъчваше на живо, като пак се раздаваха за награди златен, сребърен и бронзов самовар. През 2014 г. обаче заради анексията на Крим от Русия Полша повторно закри фестивала. И сега улиците в Града на песните се трамбоват от американски войници.В България янките (заедно с англичаните) не са добре дошли заради спомена за бомбените килими над София по време на Втората световна война. Това варварство, било то и спрямо вражеска столица, бе срещу мирните й жители и не носеше никаква военна изгода. То целеше само, по думите на Чърчил, да заравни Софийското поле, за да бъде засято с картофи. Също толковаварварски бяха ибомбардировкитена Дрезден, причинили най-големия умишлен пожар в човешката история, на Хирошима и Нагазаки, на Белград...Да, бомбените килими над София бяха легитимни. България отнемай-къде бе обявила война хем на Великобритания, хем и на Америка. Но не е морално САЩ да се възползват всеки път от необятната политическа глупост на нашите управници. Не е морално и да са наказвали заради нея българския народ, а сега да чакат гостоприемство от него. Защото най-отблъскващото в онзи исторически период бе избраната тактика на американците да причиняват безогледни жертви и щети, без да откриват фронт и да рискуват загуби в жива сила.Тази тактика е в съзвучие с циничните думи на Бисмарк за “костите на един-единствен померански гренадир” и още се прилага. Над Югославия САЩ не загубиха нито един пилот, но надписваха бомбите с “Честит Великден, Слобо!”.Докато Русия въпреки всичките си задни мотиви воюва с Османската империя за свободата на България и дава за нея 220 000 жертви. Има ли сега 220 американци, готови да умрат за българската кауза? Едва ли, но със сигурност на много повече им се играят компютърни игри с Б2.В София още има следи от бомбите, старите хора ги помнят, макар раната да е вече затворена. Затова нека мине още половин век, поколенията да се сменят и тя да зарасне. Тук е оправдан старият предразсъдък срещу онова, което германците наричат Zeitgeschichte (съвременна история). Нужна е по-голяма дистанция време, за да погледне българинът трезво и “обективно” на американските войници у нас.Точно същите, но с още по-голяма тежест, са възраженията срещу участие на турски аскер в маневри у нас, камо ли срещу продължителното му присъствие в база на НАТО. Гърци също по-добре да не идват, както и французи. Те са били окупатори тук и границата по Ньойския договор разсича така дърварски села и дворове, защото е очертана на картата с тъпия молив на един френски генерал.На другия полюс са, разбира се, руснаците, ако се присъединят към НАТО някой ден. Те, както и германците, веднъж дошли, могат и да поостанат, както са си свикнали. И за италианци, португалци, испанци, холандци, белгийци, унгарци, румънци и канадци няма проблем. А войници от славянските армии ще посрещнем с песни, хляб и сол. Особено чехите, пред които сме гузни заради стъпканата и от нашия ботуш Пражка пролет.